laion/Wikipedia-Exotic huggingface dataset:
שרפת האוטובוס בבולגריה (2021)

שרפת האוטובוס בבולגריה אירעה ב-23 בנובמבר 2021, בשעה 2:00 לפנות בוקר, כאשר באוטובוס שהוביל נוסעים פרצה שרפה, לפני או אחרי שפגע במעקה הפרדה (אנ') בשטח מחוז פרניק במערב בולגריה. 46 מנוסעיו נשרפו למוות, בהם 12 ילדים. על פי גורמים ממשלתיים, האוטובוס נשא תיירים מאיסטנבול לסקופיה. לדברי ראש ממשלת מקדוניה הצפונית, זוראן זאאב, הקורבנות כנראה היו מקדונים, אך לדברי מפקד המשטרה הלאומית של בולגריה רק הנהגים היו מקדונים, ואילו הנוסעים היו אלבנים. בנוסעים היו גם סרבי אחד ובלגי אחד. לא ברור האם סיבת ההתלקחות היא תקלה טכנית, או שהיא טעות אנוש. לפחות 46 נוסעים נשרפו למוות, כששר הפנים הבולגרי בויקו רשקוב מסר כי גופות הקורבנות נשרפו לחלוטין. כשבעה אנשים הצליחו להימלט דרך חלונות האוטובוס. Dzhambazova, Boryana; Albeck-Ripka, Livia (2021-11-23). "Bulgaria Bus Crash Kills at Least 45". The New York Times (באנגלית אמריקאית). ISSN 0362-4331. נבדק ב-2021-11-23. Bus crash in Bulgaria kills 45 tourists, including 12 children, NBC News (באנגלית) "Bulgaria bus crash: Children among at least 46 killed". BBC News (באנגלית בריטית). 2021-11-23. נבדק ב-2021-11-23. Anonym, The number of victims of road traffic accidents in Bulgaria rises to 46 | tellerreport.com, www.tellerreport.com (באנגלית) At least 45 people killed in bus accident in Bulgaria, www.aljazeera.com (באנגלית) Fire guts bus carrying young people in Bulgaria, killing at least 45, www.msn.com ערך זה הוא קצרמר בנושא אסונות ובנושא בולגריה. אתם מוזמנים לתרום לוויקיפדיה ולהרחיב אותו.
אביעד אריק הרמן

אביעד אריק הרמן (נולד ב-1984) הוא מעצב אופנה ורקדן ישראלי. הרמן נולד באופקים. כשהיה בן שנה עבר לגור במצרים, עקב שליחות דיפלומטית אליה נסעו הוריו. למד בבית הספר לריקוד בת-דור באר שבע ובתיכון למד באשל הנשיא. לאחר הצבא למד עיצוב אופנה בשוודיה. הרמן עיצב תלבושות להפקת מחול בפילדלפיה ובעקבות כך הוזמן ב-2011 לעצב את הבגד הלאומי עבור נציגת שוודיה במיס תבל 2011, ב-2013 עיצב פעם נוספת את התלבושות לנציגה השוודית בתחרות, ב-2014 עיצב את התלבושות לנציגות השוודיות במיס עולם ומיס אינטרנשיונל. ב-2012 נציגת ישראל בתחרות מיס סופרנשיונל שנערכה בפולין לבשה בגדים בעיצובו. בשנת 2015 עיצב הרמן את שמלת מיס אוסטריה לתחרות מיס תבל, בשנת 2016 עיצב את השמלה עבור קארין עליה מישראל בתחרות מיס תבל ובשנת 2017 עיצב שמלה עבור אדר גנדלסמן מישראל לתחרות מיס תבל, השמלה שעיצב סיימה במקום חמישי בתחרות השמלות. ב-2017 עיצב למירי רגב את השמלה "ירושלים של זהב" שהופיעה עמה בפסטיבל קאן. בשוודיה היה אחראי על הלבשה של מספר זמרים מפורסמים במדינה, הוא לקח חלק בהפקה של "ברבי לייב" שיצאה על ידי חברת מאטל, הוא עיצב מספר פעמים את התלבושות להפקות בתיאטרון הבימה, המחזמר "מאמא מיה!". בדצמבר 2021 עיצב בתחרות מיס תבל את השמלות ל-7 מדינות, ביניהן מיס יפן ומיס מרוקו. ברוח "המיחזור" שמלתה של מיס יפן נעשתה בהשראת שמלתה של נטע ברזילי כמחווה לזכייתה באירוויזיון ב-2018. הרמן רקד כסולן כשנתיים בלהקת המחול קמע, ובצבא שירת כרקדן מצטיין. זכה במלגות קרן התרבות אמריקה-ישראל, ב-2004 זכה בפרס שני בבלט קלאסי, בתחרות הבלט ע"ש מיה ארבטובה. למד שנה בקונסרבטוריון המלכותי לבלט בהאג ורקד בלהקת בלט האופרה של גטבורג(אנ') בשוודיה ובלהקת טרוקדרו (אנ'). מדיה וקבצים בנושא אביעד אריק הרמן בוויקישיתוף אתר האינטרנט הרשמי של אביעד אריק הרמן אביעד אריק הרמן, ברשת החברתית אינסטגרם Interview With Aviad Arik Herman, Dancer/ Fashion Designer, Costume Designer For Castrati, A World Premiere By Annabelle Lopez Ochoa, The Dance Journai A Publication Of PhiladelphiaDANCE.Org, July 6, 2011 (באנגלית) נועה ברקוביץ', מעצב האופנה הישראלי אביעד אריק הרמן משחק בברביות אמיתיות, באתר Xnet‏, 2 בפברואר 2015 איתי א. גורביץ', שירה עברית חוצת גבולות: מחווה לשושנה דמארי בתחרות מיס עולם, באתר Xnet‏, 15 בדצמבר 2016 רקדן אורח בלהקת קמע: אביעד הרמן, באתר הבמה אביעד אריק הרמן באתר הבימה מיכל כהן, "מקווה שגם בגד שלי יופיע על בימת האירוויזיון", באתר euromix‏ 21 בינואר 2020 איתי א. גורביץ', שירה עברית חוצת גבולות: מחווה לשושנה דמארי בתחרות מיס עולם, באתר Xnet‏, 15 בדצמבר 2016 ערן סויסה, הישראלים שהצליחו במיס יוניברס, באתר ישראל היום, 28 בנובמבר 2017 מעצב השמלה חושף: כמה שילמה עבורה השרה מירי רגב?, באתר מעריב אונליין, 18 במאי 2017 אירית מטיאס, עושים כניסה: מי הגיע לבכורה של "מאמא מיה" בתיאטרון "הבימה"?, באתר RootAvor‏3 בנובמבר 2019 יפעת מנהרדט, טקס התלבושת הלאומית במיס יוניברס 2021: מחווה לישראל ודאגה לאיכות הסביבה, באתר ynet, 11 בדצמבר 2021 תחרות מיה ארבטובה לבלט, באתר העמותה הישראלית לתחרות הבלט על שם מיה ארבטובה רקדן אורח בלהקת קמע: אביעד הרמן, באתר הבמה
Control (שיר של זואי ויס)

"Control" (בעברית: "שליטה") הוא סינגל הבכורה של הזמרת-יוצרת הגרמנייה זואי ויס. השיר, שיצא, על ידי Valeria Music, ב-13 במרץ 2020, נמצא במיני-אלבומה הראשון של ויס, Golden Wings. השיר נכתב על ידי זואי ויס, פטריק פייק סלמי, אמה סופיה רוזן, ריקרדו מונוז, רנה מילר ונילס בודנסטט, והופק על ידי פטריק פייק סלמי וריקרדו מונוז. השיר הוא בלדת רוק, שנכתב על חרדה וחוסר שליטה, ועל המאבק של הזמרת באפילפסיה רולנדית שפירה. נכון לנובמבר 2021, השיר הושמע למעלה מ-202 מיליון פעמים בספוטיפיי. הווידאו קליפ הרשמי של השיר, בבימויו של דניס דירקסן, יצא בערוץ היוטיוב של זואי ויס, ב-27 במרץ 2020. נכון לנובמבר 2021, הווידאו קליפ נצפה למעלה מ-51 מיליון פעמים. השיר הושמע בפרק השישי של העונה ה-18 של סדרת הטלוויזיה האנטומיה של גריי, "Everyday Is a Holiday (With You)". מידע על הסינגל "Control" באתר מיוזיק בריינז מילות השיר "Control" באתר Genius סרטון השיר "Control" באתר יוטיוב מידע על השיר "Control" באתר ספוטיפיי "Germany's Zoe Wees Owns Her Journey on Powerful Debut Single". Spotify. 6 ביולי 2020. ארכיון מ-2021-04-11. נבדק ב-27 באוקטובר 2020. {{cite web}}: (עזרה) Control, 2020-03-13, ארכיון מ-2021-11-04, נבדק ב-2021-11-23 Zoe Wees - Control (Official Video), ארכיון מ-2021-11-07, נבדק ב-2021-11-22 "1Live Krone Awards 2020 Voting". ארכיון מ-2020-11-05. נבדק ב-2021-11-21. "Nickelodeon Kids' Choice Awards | KCA 2021". www.kidschoiceawards.com (באנגלית). ארכיון מ-2020-03-15. נבדק ב-2021-02-07.
Drive (שיר של קלין בנדיט וטופיק)

"Drive" הוא סינגל של קבוצת המוזיקה האלקטרונית הבריטית, קלין בנדיט, והדי ג'יי הגרמני טופיק, בשיתוף הזמר האנגלי, וס נלסון (אנ'), שיצא, על ידי אטלנטיק רקורדס, ב-30 ביולי 2021. נכון לאפריל 2024, השיר הושמע למעלה מ-129 מיליון פעמים בספוטיפיי. סימון סיארבולו, מ-Edm-Lab, אמרה כי השיר "מלא באווירה חיובית, [והוא] מביא [אותנו] למסע לילי מטפורי: תפאורה של סיפור אהבה שזה עתה נולד". הווידאו קליפ של הסינגל, בבימויו של דן מאסי, יצא בערוץ היוטיוב של קלין בנדיט, ב-6 באוגוסט 2021. קתרינה ריס, מ-Celebmix, אמרה כי הווידאו קליפ "לוכד בצורה מושלמת את האופי האופטימי של הרצועה, שפועמת בקצבים פועמים ובמיתרים מבריקים". נכון לנובמבר 2021, הווידאו קליפ נצפה למעלה מ-6.9 מיליון פעמים. מידע על הסינגל "Drive" באתר מיוזיק בריינז סרטון השיר "Drive" באתר יוטיוב מידע על השיר "Drive" באתר ספוטיפיי "Clean Bandit Teams Up With Topic for New Song "Drive" featuring Wes Nelson". Pmstudio. 30 ביולי 2021. ארכיון מ-2021-10-29. נבדק ב-29 באוקטובר 2021. {{cite web}}: (עזרה) Drive (feat. Wes Nelson), 2021-07-30, ארכיון מ-2021-10-31, נבדק ב-2021-11-23 Ciaravolo, Simone (2 באוגוסט 2021). "#Release – Clean Bandit, Topic – Drive (feat. Wes Nelson)". Edmlab. ארכיון מ-2021-10-29. נבדק ב-29 באוקטובר 2021. {{cite web}}: (עזרה) "Clean Bandit & Topic ft Wes Nelson 'Drive' by Dan Massie". Promonews. 1 בספטמבר 2021. ארכיון מ-2021-10-29. נבדק ב-29 באוקטובר 2021. {{cite web}}: (עזרה) Rees, Katrina (9 באוגוסט 2021). "Clean Bandit & Topic unveil music video for 'Drive' featuring Wes Nelson". Celebmix. ארכיון מ-2021-10-31. נבדק ב-29 באוקטובר 2021. {{cite web}}: (עזרה) Clean Bandit & Topic - Drive (feat. Wes Nelson) [Official Video], ארכיון מ-2021-10-31, נבדק ב-2021-11-23
סשה קלאיג'יץ'

סשה קלאיג'יץ' (בסרבית: Саша Калајџић; נולד ב-7 ביולי 1997) הוא כדורגלן אוסטרי המשחק בעמדת החלוץ באיינטרכט פרנקפורט ובנבחרת אוסטריה. קלאיג'יץ' התחיל את הקריירה שלו בקבוצת הכדורגל מקומית בשם דונאופלד וינה מהליגה הרביעית באוסטריה. בקיץ 2016 הצטרף לאדמירה ואקר מליגת העל האוסטרית, אך תחילה שיחק עבור קבוצת המילואים של המועדון מהליגה השלישית במדינה. ב-30 ביולי 2017 ערך את הופעת הבכורה שלו בקבוצה הראשונה של אדמירה בניצחון 4–1 נגד ריינדורף אלטאך. ב-27 באוגוסט 2017 הבקיע את שער הבכורה שלו בקבוצה בהפסד 1–3 לאוסטריה וינה. ב-5 ביולי 2019 חתם בשטוטגרט מהבונדסליגה השנייה תמורת 2.5 מיליון אירו. בעונת 2020/2021 רשם את עונת השיא שלו בקריירה כאשר כבש 16 שערים ב-33 משחקי ליגה. ב-30 באוגוסט 2022 חתם בוולברהמפטון וונדררס. שלושה ימים לאחר מכן ערך הופעת בכורה בקבוצה, בניצחון 0–1 על סאות'המפטון. ב-7 בינואר 2024 הושאל לאיינטרכט פרנקפורט עד לסוף העונה. לזכותו של קלאיג'יץ' 6 הופעות בנבחרת הצעירה של אוסטריה. ב-14 באוקטובר 2020 ערך את הופעת הבכורה שלו בנבחרת הבוגרת בניצחון 0–1 נגד רומניה. ב-25 במרץ 2021 כבש צמד בתיקו 2-2 נגד סקוטלנד במסגרת מוקדמות מונדיאל 2022. ב-26 ביוני 2021 הבקיע בהפסד 1–2 לאיטליה במסגרת שמינית גמר יורו 2020. מדיה וקבצים בנושא סשה קלאיג'יץ' בוויקישיתוף סשה קלאיג'יץ', ברשת החברתית אינסטגרם סשה קלאיג'יץ', באתר Transfermarkt סשה קלאיג'יץ', באתר Soccerway סשה קלאיג'יץ', באתר BDFutbol סשה קלאיג'יץ', באתר WorldFootball.net סשה קלאיג'יץ', באתר National Football Teams סשה קלאיג'יץ', באתר FootballDatabase.eu
סילבן וידמר

סִילְבַן וִידְמֶר (מבוטא זילבן; בגרמנית: Silvan Widmer; נולד ב-5 במרץ 1993) הוא כדורגלן שווייצרי המשחק בעמדת המגן הימני והכנף במיינץ מהבונדסליגה ובנבחרת שווייץ. וידמר התחיל את קריירת המשחק שלו בוורנלוס, ממנה עבר לבאדן ובגיל 15 הצטרף למחלקת הנוער של אראו. ב-23 ביולי 2011 וידמר ערך את הופעת הבכורה שלו בקבוצה הבוגרת במשחק הליגה וינטרטור. ב-21 בנובמבר וידמר הבקיע את שער הבכורה שלו בקבוצה הבוגרת בתיקו 2-2 נגד סנט גאלן. בקיץ 2012 חתם וידמר באודינזה מהסרייה א', אולם הוא החליט להצטרף אליה בשנה שלאחר מכן. ב-12 ביולי 2018 חזר וידמר לשווייץ וחתם בפ.צ. בזל תמורת 5.5 מיליון אירו, ובכך הפך לשחקן היקר בתולדות המועדון. ביולי 2021 חתם וידמר במיינץ 05 מהבונדסליגה. בצעירותו שיחק וידמר בנבחרות הצעירות של שווייץ. ב-12 באוקטובר 2014 ערך וידמר את הופעת הבכורה שלו בנבחרת שווייץ במשחק נגד ליכטנשטיין. ב-6 בספטמבר 2020 וידמר הבקיע את שער הבכורה שלו בנבחרת בתיקו 1-1 נגד גרמניה. וידמר נכלל בסגל הנבחרת לקראת יורו 2020. נכלל בסגל נבחרת שווייץ לטורניר מונדיאל 2022. נכלל בסגל נבחרת שווייץ לקראת יורו 2024 ופתח בכל שלושת משחקי שלב הבתים בו שווייץ סיימה שנייה והעפילה לשמינית הגמר. אישיים נבחרת העונה בליגת העל השווייצרית: 2019/20, 2020/21 מדיה וקבצים בנושא סילבן וידמר בוויקישיתוף סילבן וידמר, ברשת החברתית אינסטגרם סילבן וידמר, באתר Transfermarkt סילבן וידמר, באתר Soccerway סילבן וידמר, באתר BDFutbol סילבן וידמר, באתר WorldFootball.net סילבן וידמר, באתר National Football Teams סילבן וידמר, באתר FootballDatabase.eu סילבן וידמר, באתר ESPN Squad Announcement בחשבון הטוויטר הרשמי של נבחרת שווייץ, 9 בנובמבר 2022 Ryan DabbsContributions from Matthew Walthert last updated, Switzerland Euro 2024 squad: Murat Yakin's full team, fourfourtwo.com, ‏2023-10-03 (באנגלית)
אנדראש שאפר

אנדראש שאפר (בהונגרית: András Schäfer; נולד ב-13 באפריל 1999) הוא כדורגלן הונגרי המשחק בעמדת הקשר באוניון ברלין ובנבחרת הונגריה. שאפר התחיל את הקריירה שלו בקבוצת הנערים של סומבטהיי האלאדאש ובגיל 15 הצטרף לזו של מ.ט.ק. בודשפט. ב-1 באפריל 2017 שאפר ערך את הופעת הבכורה שלו בקבוצה הבוגרת במשחק הליגה נגד גימירוט. ב-10 בספטמבר 2017 הבקיע את שער הבכורה שלו בקבוצה בניצחון 0–2 נגד נירגאזה ספרטקוס. ב-25 בינואר 2019 שאפר חתם בגנואה מהסרייה א'. ב-21 באוגוסט הושאל לקייבו ורונה. כאשר שאפר שיחק בגנואה, לא צבר ולו דקת משחק אחת. ב-30 בינואר 2020 שאפר הושאל לדונאיסקה סטרדה מליגת העל הסלובקית. בסיום העונה, החליט המועדון לרכוש את כרטיס השחקן שלו. ב-1 באוגוסט 2021 שאפר הבקיע את שער הבכורה שלו בקבוצה בניצחון 1–3 נגד ליפטובסי מיקולאש. ב-21 בינואר 2022 חתם באוניון ברלין מהבונדלסיגה. ב-7 במאי כבש בה שער בכורה בניצחון 1–4 על פרייבורג. בצעירותו, שאפר שיחק בנבחרות הנוער של הונגריה, אך מעולם לא שיחק עבור הנבחרת הצעירה. ב-3 בספטמבר 2020 שאפר ערך את הופעת הבכורה שלו בנבחרת הבוגרת בניצחון 0–1 נגד טורקיה. ב-4 ביוני 2021 שאפר הבקיע את שער הבכורה שלו בנבחרת בניצחון 0–1 נגד קפריסין. 19 ימים לאחר מכן, הבקיע בתיקו 2-2 נגד גרמניה במסגרת שלב הבתים של יורו 2020. נכלל בסגל נבחרת הונגריה ליורו 2024. מדיה וקבצים בנושא אנדראש שאפר בוויקישיתוף אנדראש שאפר, באתר Transfermarkt אנדראש שאפר, באתר Soccerway אנדראש שאפר, באתר BDFutbol אנדראש שאפר, באתר WorldFootball.net אנדראש שאפר, באתר National Football Teams אנדראש שאפר, באתר FootballDatabase.eu אנדראש שאפר, באתר ESPN Ryan Dabbs last updated, Hungary Euro 2024 squad: Marco Rossi's full team, fourfourtwo.com, ‏2023-09-21 (באנגלית)
Unpeeled

Unpeeled הוא אלבום הופעה אקוסטי של להקת הרוק האמריקאית "Cage The Elephant". האלבום כולל רצועה המורכבת מ-21 שירים, ואורכו 79 דקות ו-15 שניות. זהו אלבום ההופעה השני של הלהקה (והשישי בסך כל הדיסקוגרפיה), והוא הוקלט על ידי חברת התקליטים RCA בהפקתו של בן בפטי. האלבום הוקלט בין 10 ל-30 באפריל 2017, ויצא לאור ב-28 ביולי 2017. 18 משירי האלבום הם עיבודים מחודשים בסגנון אקוסטי לשיריה הקודמים של הלהקה, בעוד 3 הם גרסאות כיסוי אקוסטיות לשירים של זמרים אחרים. ההקלטה בוצעה כחלק מסיבוב ההופעות, "Live and Unpeeled", ובעיקר בהופעה באולם "Ryman Auditorium", בו הביצועים גם צולמו ויצאו כווידאו קליפ. זה איננו אלבום הופעה מסורתי, שכן במהלך העריכה קול הקהל עבר מעין "ליטוש" כך שהוא נשמע רק לעיתים וניתן לחשוב, לפרקים מסוימים, כאילו מדובר בהקלטות אולפן. ארבעה שירים מתוך האלבום יצאו כסינגלים, כשגרסת הכיסוי לשיר "Whole Wide World" של אריק גולדן הופצה כסינגל השיווקי. כל השירים נכתבו והולחנו על ידי חברי הלהקה "Cage The Elephant" (למעט היכן שמצוין אחרת).  מידע על האלבום Unpeeled באתר MusicBrainz האלבום Unpeeled באתר ספוטיפיי האלבום Unpeeled באתר אפל מיוזיק הודעה לתקשורת, Cage The Elephant debuts unpeeled version of "Rubber Ball"‎, ‏Sony Music Entertainment, ‏24 ביולי 2017 Live & Unpeeled: The Acoustic Tour, ‏Cage The Elephant, ‏3 במרץ 2017 Ben Kaye, ‏Cage the Elephant announce stripped-down LP, Unpeeled, ‏ Consequence, ‏22 ביוני 2017 Chris Rutledge, ‏Cage The Elephant's Brad Shultz Talks New Album Unpeeled, ‏American Songwriter, ‏31 ביולי 2017 Chad Childers, ‏Cage the Elephant Reveal 'Unpeeled' Album Details, ‏LoudWire, ‏22 ביוני 2017
בלה פלקי

בלה פלקי (במקור פיכסל-Füchsl, בהונגרית: Feleki Béla; לובשבריני, 3 באוקטובר 1862 – בודפשט, 1 במרץ 1923) היה עורך דין יהודי-הונגרי, חבר הוועדה המחוקקת של בודפשט, סגן נשיא הקהילה היהודית של פשט. אחיו היו הוגו פלקי, אורולוג, ושאנדור פלקי, רופא, משורר ואחיינו היה גזה פלקי, סופר ועיתונאי. בלה פיכסל נולד במשפחה יהודית כבנם של מיקשה פלקי (פיכסל), רופא ושל אנה ברון. אחרי סיום לימודיו בתיכון, למד משפטים באוניברסיטת בודפשט (שמה כיום אוניברסיטת אטווש לוראנד). בשנות ה-90 של המאה ה-19, הוא היה מעורב באופן פעיל בתנועה למדיניות דתות אחידה ובעבודת ההכנה להצעת "חוק הקבלה". בשנת 1890 הפך לחבר בוועדה המחוקקת של בודפשט. הוא הפנה את תשומת לבו בעיקר לנושאי מדיניות פיננסית וחברתית. בשנת 1919 נבחר למנהל מערכת החינוך בקהילה היהודית של פשט ולאחר מכן לסגן נשיא הקהילה. יוזמה ראויה לציון שלו הייתה בתחום הגנת הילדים, הקמת אגודת החסות הלאומית היהודית. שמו קשור להקמת הגימנסיה היהודית של בודפשט לבנים ולבנות בקהילה, שהיה בית הספר התיכון היהודי הראשון בהונגריה. פלקי כתב מאמרים משפטיים עבור "עיתון עורכי הדין" (Ügyvédek Lapja) ו"בטאון הצדק" (Igazságügyi Közlöny), וכן עבור עיתונים וכתבי עת יהודיים. בלה פלקי הובא למנוחות בבית הקברות היהודי ברחוב שלגוטאריאני בבודפשט. אשתו הייתה אדל דויטש (1871–1925), בתו אליס פלקי (1894–?). יוז'ף סיניאי: חייהם ויצירותיהם של סופרים הונגרים. 1894 יוזף פלטינוס: חטאי הבנייה החופשית. מהדורה רביעית. בודפשט, 1938–1939. לקסיקון יהודי הונגרי. 1929. עורך פטר אויווארי. בלה פלקי. Gergely Anna. "Nemzedékek mennek, nemzedékek jönnek..." Fejér Megyei Hírlap. 46 (169): 7. (אנה גרגיי: דורות חלפו, דורות באים) בלה פלקי מת (2 במרץ 1923) וילאג, שנתון 14, גיליון מספר 49 Az engedélyt tartalmazó BM rendelet száma/évszáma: 17967/1878. Forrás: Névváltoztatási kimutatások 1878. év 1. oldal 27. sor "Születési bejegyzése a lovasberényi izraelita hitközség születési akv. 1208/1862. folyószáma alatt". "Gyászjelentései (1923. március 3.) Pesti Hírlap, 45. évfolyam, 50. szám". "Halotti bejegyzése a Budapest VIII. kerületi polgári halotti akv. 677/1923. folyószáma alatt". "Feleki Béláné gyászjelentése (1925. december 19.) Pesti Napló, 76. évfolyam, 287. szám".
על חבל דק

על חבל דק הוא סרט קולנוע ישראלי משנת 1980 בכתיבתה ובבימויה של מיכל בת-אדם, בהשתתפות גילה אלמגור, אלכס פלג וליאת פנסקי בתפקידים הראשיים. העלילה היא על מערכת היחסים בין ילדה בת שמונה לאמה ההולכת ומאבדת את שפיותה. גילה אלמגור משחקת את האם הבלתי שפויה ומבחינה זו תפקידה בסרט זה דומה לתפקידה בסרט "הקיץ של אביה" משנת 1988. הסרט זכה ב-3 פרסי מרכז הסרט הישראלי 1980 ( סרט, בימוי - מיכל בת-אדם, משחק - גילה אלמגור) וב־3 פרסי כינור דוד 1981 (סרט, בימוי - מיכל בת-אדם, משחק - גילה אלמגור). במשפחת אלון ארבע נפשות - האם פולה (גילה אלמגור), האב נדב (אלכס פלג), הבת הגדולה מאיה (איה וירוב) והבת הקטנה נילי (ליאת פנסקי). נדב הוא צלם ובעל חנות צילום ונוהג לצלם את בני המשפחה בהזדמנויות שונות. האם פולה אינה מתפקדת מכל הבחינות: אינה מבשלת, מנקה, או מנהלת משק בית. התנהגותה היא ביזרית - לפעמים היא עליזה וחיונית ולעיתים שקועה בעצמה, לא יוצאת מהמיטה, ממלמלת לעצמה ובוכה, שוכחת אש על הגז, רבה עם אנשים, מתפרצת ועוד. הבת הבכורה מאיה נשלחת לקיבוץ, ובבית נילי מטפלת באמה במסירות, במעין היפוך תפקידים. בה בעת נדב חסר אונים מהמצב ומבלה שעות רבות בחנות. רופא המשפחה ד"ר גרבר (אבנר חזקיהו) מצליח לשכנע את נדב לאשפז את פולה במוסד פסיכיאטרי סגור. נדב שולח בחופשת הקיץ את נילי לקיבוץ בו נמצאת מאיה, ובהיעדרה הוא מביא את פולה למוסד שם מקבלים אותה הרופא (יצחק חביס) והאחות הראשית (מירי פביאן). הרופא מבקש מנדב לא ליצור איתה קשר במשך מספר שבועות. מצבה הנפשי של פולה מידרדר, והיא מתפרעת ונאלצים לקשור אותה למיטה ולטפל בה בנזעי חשמל. נדב לא מגלה לבנות שפולה במוסד ומספר להן שהיא נחה אצל קרובים בירושלים. כשנילי חוזרת הביתה מחופשת הקיץ מתברר לה שאמה שהתה כל העת במוסד פסיכיאטרי סגור. אף על פי שנילי מנסה לשמור על אמה ולטפל בה כולל טיפול בכינים שנדבקה בהם במוסד, מצבה של פולה שוב מידרדר, וד"ר גרבר מזריק לה בכוח זריקת טשטוש והיא נשלחת שוב למוסד. "על חבל דק", במסד הנתונים הקולנועיים IMDb (באנגלית) "על חבל דק", באתר AllMovie (באנגלית) "על חבל דק", באתר ספר הקולנוע הישראלי "על חבל דק", באתר אידיבי "על חבל דק", במסד הנתונים הקולנועיים KinoPoisk (ברוסית) "על חבל דק", במיזם "אישים" לתיעוד היצירה הישראלית
כף בלו

האם התכוונתם ל... אנטארקטיקה כף בלו (אנטארקטיקה) – חצי אי בחצי האי האנטארקטי בארץ גרהאם שבאנטארקטיקה קנדה כף בלו (קנדה) – חצי אי בפרובינציית נובה סקוטיה שבקנדה
פוטמותריום

פוטמותריום (שם מדעי: Potamotherium; מילולית: "בהמת נהר") הוא סוג של טורף ימי נכחד, שהשתייך למשפחת הסמנטוריים. הוא חי במימי אירופה במשך המיוקן שלפני 23 עד 11.1 מיליון שנה מימינו. סוג זה התגלה במאובנים בגרמניה וצרפת ותואר ב-1833 ונחשב תחילה כסוג סמור הקרוב למגליקטיס, עקב מבנה גופו הדק. עם זאת מחקרים מאוחרים הראו שהוא קרוב יותר לטורפים ימיים פרהיסטוריים כמו הפואיג'ילה. בסוג זה ישנם 2 מינים: P. valletoni ו-P. miocenicum. במראהו הוא דמה ללוטרה מודרנית באורך 1.5 מטר והיה בעל גוף דק וגמיש עם זנב ארוך, רגליים קצרות ופנים קצרות בעלות אזורי ראייה ושמיעה יעילים. ככל הנראה הוא חי במים מתוקים או בחופים הרדודים ולא התרחק מהחופים, מאחר שהיה שחיין איטי. מבנה שיניו מרמז שניזון מבשר. מדיה וקבצים בנושא פוטמותריום בוויקישיתוף פוטמותריום, באתר האנציקלופדיה של החיים (באנגלית) פוטמותריום, באתר GBIF (באנגלית)
כנסיות בית הספר לאדריכלות של פסקוב

כנסיות בית הספר לאדריכלות של פסקוב (ברוסית: Храмы псковской архитектурной школы) הן אתר מורשת עולמית אונסק"ו הכולל אוסף של מונומנטים הממוקמים בעיר ההיסטורית פסקוב, על גדות הנהר ויליקיה בצפון-מערב רוסיה. מבנים אלו, שתוכננו על ידי בית הספר לאדריכלות בפסקוב, מאופיינים בחללים קובייתיים, כיפות, מרפסות ומגדלי פעמונים, שמרכיביהם העתיקים ביותר הם מהמאה ה-12. מנזרים, כנסיות וקתדרלות משולבים בסביבה הטבעית על ידי גנים, חומות היקפיות וגדרות. בהשראת המסורות של האדריכלות הביזנטית ואסכולת נובגורוד, הגיע בית הספר לאדריכלות פסקוב לשיאו במאות ה-15 וה-16, והיה מהחשובים במדינה. סגנון זה שלט באבולוציה של האדריכלות הרוסית במשך חמש מאות שנים. הכנסיות והמנזרים הוכרו כמורשת תרבותית עולמית בשנת 2019 בישיבה ה-43 של הוועדה למורשת עולמית ונוספו לרשימת המורשת העולמית של אונסק"ו. אתר המורשת כולל עשרה מונומנטים של אדריכלות דתית, כנסיות וקתדרלות, כמו גם, במקרים מסוימים, חלק ממבני המנזרים סביב אלה, המייצגים את הסגנונות האדריכליים והאלמנטים הדקורטיביים שיצר בית הספר לאדריכלות פסקוב בין המאה ה-12 לתחילת המאה ה-17.הכנסייה המרכזית בפסקוב, קתדרלת השילוש, אינה נמנית עם המבחר מבין עשרת מבני הדת (מנזרים, כנסיות) הרשומים ברשימת המורשת העולמית. כנסיות בית הספר לאדריכלות של פסקוב, באתר אונסק"ו Churches of the Pskov School of Architecture
עומר סאקו

עומר סאקו (בצרפתית: Oumar Sako; נולד ב-4 במאי 1996 בחוף השנהב) הוא כדורגלן איווארי המשחק בעמדת הבלם בקבוצת רוסטוב מליגת העל הרוסית. סאקו החל את הקריירה המקצוענית שלו בטנדה וב-ASEC מימוסאס מליגת העל של חוף השנהב. ב-24 בספטמבר 2020 חתם באל-ח'ריטיאת מליגת העל הקטרית, במדיה ערך 13 הופעות ליגה והבקיע שער אחד. ב-1 ביולי 2021 חתם בברואה סטארה זאגורה מליגת העל הבולגרית. ב-13 בינואר 2022 הצטרף לל.א.ס.ק. לינץ האוסטרית. ב-17 במרץ ערך את הופעת הבכורה שלו בקבוצה בניצחון 3-4 נגד סלביה פראג במסגרת 32 האחרונות של הליגה האזורית. עומר סאקו, באתר Transfermarkt עומר סאקו, באתר Soccerway עומר סאקו, באתר WorldFootball.net עומר סאקו, באתר National Football Teams עומר סאקו, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עומר סאקו".
פרס האומות המאוחדות בתחום זכויות האדם

פרס האומות המאוחדות בתחום זכויות האדם הוא פרס מטעם האומות המאוחדות המוענק כל חמש שנים לפעילי זכויות אדם בגין תרומה יוצאת מגדר הרגיל לקידום ולשמירה של זכויות אדם. ב-10 בדצמבר 1948, העצרת הכללית של האומות המאוחדות אימצה את ההכרזה לכל באי עולם בדבר זכויות האדם במטרה להגן על זכויות האדם, לאחר הפרות זכויות אדם בשתי מלחמות עולם (הראשונה והשנייה). פרס האומות המאוחדות בתחום זכויות האדם נוסד בשנת 1966 על ידי העצרת הכללית של האומות המאוחדות ומטרתו להוקיר פעילות למען זכויות אדם. הפרס הוענק לראשונה בשנת 1968 ביום השנה העשרים לאימוץ ההכרזה לכל באי עולם בדבר זכויות האדם, הלא הוא יום זכויות האדם. משנת 1968, מוענק הפרס אחת לחמש שנים. נכון לדצמבר 2018, הפרס הוענק ליותר מ-60 אישים וארגונים שתרמו באופן משמעותי לשימור ולקידום זכויות אדם. הזוכים חולקים חזון משותף לפיו ניתן לקדם זכויות אדם בעולם. הזוכים בפרס לאורך השנים עוסקים במאבקים רבים, ביניהם המאבק לזכויות האישה, זכויות הילד, זכויות מהגרים ופליטים, זכויות אנשים בעלי מוגבלויות, ביטול עבדות, מיגור גזענות, אפליה, עוני ורעב ומאבקים באי צדק ובהפרות של זכויות אדם, לעיתים תוך סיכון חייהם שלהם. בנזיר בהוטו - הפרס הוענק לה בשנת 2008, לאחר הירצחה נלסון מנדלה - הפרס הוענק בשנת 1988 הלן סוזמן - הפרס הוענק בשנת 1978 טה חוסיין - הפרס הוענק בשנת 1973 מרטין לותר קינג - הפרס הוענק לו בשנת 1978, לאחר הירצחו אלינור רוזוולט - הפרס הוענק בשנת 1968 מלאלה יוספזאי - הפרס הוענק בשנת 2013 עאסמה ג'האנגיר - הפרס הוענק בשנת 2018 רשימת הזוכים בפרס בין השנים 1968-2013 - באתר משרד הנציב העליון של האו"ם לזכויות האדם PRESS RELEASE: Winners of the 2018 United Nations Human Rights Prize, un.org Human Rights Award, standup4humanrights.org טקס הענקת פרס האומות המאוחדות בתחום זכויות האדם - שנת 2018, אתר יוטיוב 2013 United Nations Human Rights Prize, ohchr.org United Nations Award for Human Rights, icj.org Remarks at Human Rights Prize Award Ceremony, un.org United Nations Prize in the Field of Human Rights, un.org
יוסף שמואל אבואלעפייא

רבי יוסף שמואל אבואלעפייא (אבולעפיה; ה'תר"ה, 1845 – כ' בתשרי ה'תר"ן, 15 באוקטובר 1889) היה מחכמי טבריה ושד"ר, כיהן במשרות רבניות בכמה מערי מרוקו. רבי יוסף שמואל נולד בטבריה בשנת ה'תר"ה, לאביו רבי מאיר יששכר אבולעפיה לשושלת רבנים ספרדית. רבו המובהק היה רבי רפאל מאמאן, מחכמי העיר, אך הוא למד למד אצל רבי חיים שמואל קונורטי שהיה רב העיר. בהיותו כבן עשרים נשא לאשה את בתו של רבי מנשה ארזי, מחכמי טבריה. בשנת ה'תר"ל יצא כשד"ר עבור קהילת טבריה אל לוב, תוניסיה ואלג'יריה, השליחות שנמשכה עד לשנת ה'תרל"ה. לאחר מסע השליחות הוא השתקע במרוקו ועסק בה בפעילות רבנית בערים קזבלנקה וטנג'יר. החל משנת ה'תרל"ח הוא התגורר במאזאגן וכיהן כרבה של העיר. בשנת ה'תרמ"א כיהן כמו"ץ בעיר קזבלנקה. לאחר מכן נמצא כי הוא תכנן לשוב לישראל אך לא ברור האם אכן עלה בידו ליישם את תוכניתו. באדר ה'תרמ"ו (1886) הוא דר באסואירה ותקופה לאחר מכן הוא כיהן כרב העיר. הוא נפטר ונקבר באסואירה ב-כ' בתשרי ה'תר"ן 1889). רבי יוסף שמואל היה מחבר פורה וחיבר את הספרים: אורח איש – תשובות שהשיב במהלך שליחותו לבני התפוצות השונות שבהן שהה דרושים – שחיבר בטבריה, מצויים בכתב יד דרכי איש – שו"ת שחיבר בין השנים ה'תרל"ז – ה'תרמ"ו, נדפס על ידי מכון אהבת שלום, ירושלים, ה'תשפ"ב חידושים וביאורים על מסכת בבא מציעא, בכתב יד חידושים על התלמוד ומשנה תורה לרמב"ם, בכתב יד חקירות בהלכה – בכתב יד יש"א ברכה – ספר חקירות בנושאים הלכתיים, בכתב יד כותנות אור – אסופת מאמריו של רבי מאיר בעל הנס, בכתב יד מעשה בראשית – ביאורים על פירוש המשנה לרמב"ם מעשה אדם ותחבולותיו – ביאורים על הלכות טוען ונטען שבספר ארבעה טורים מעשה ניסים – על ניסים ונפלאות שאירעו בטבריה, בכתב יד מעשה רב – חידושי הלכות, בכתב יד פני האיש – ביאורים בנושאים הלכתיים, בכתב יד כן הוא חיבר מספר פיוטי תפילה ובקשה ושבחי צדיקים. אברהם הלל, מבוא ל: יוסף שמואל אבואלעפייא, דרכי איש, עמ' 13–164, מכון אהבת שלום, ירושלים, תשפ"ב רשימת הפרסומים של רבי יוסף שמואל אבואלעפייא, בקטלוג הספרייה הלאומית